U postupku javnog natječaja za zakup građevinskog zemljišta u vlasništvu Općine Privlaka, nekretnine oznake čest.zem. 6766/6, 6766/7, 6766/8, 6766/9, 6766/11, k.o. Privlaka, od dana 17. prosinca 2021. godine, na temelju Odluke o uvjetima, načinu i postupku raspolaganja nekretninama u vlasništvu Općine Privlaka („Službeni glasnik Zadarske županije“ broj 19/13) te članka 30. Statuta Općine Privlaka („Službeni glasnik Zadarske županije“ broj 05/18, 07/21) i članka 48. Zakona o lokalnoj i područnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Općinsko vijeće Općine Privlaka, na svojoj 6. sjednici održanoj dana 24. siječnja 2022. godine donosi

**Odluku o odabiru najpovoljnijih ponuditelja**

I. Prihvaća se prijedlog Povjerenstva za odabir ponuda sljedećih ponuditelja:

1. LED GRANULA d.o.o., Ul. Sabunike I 28, 23233 Privlaka za nekretninu oznake k.č. 6766/9, k.o. Privlaka sa ponuđenom ukupnom cijenom za desetogodišnje razdoblje od 90.000,00 kuna

2. KANSEL d.o.o., Ul. Ivana Pavla II 24, 23233 Privlaka za nekretninu oznake k.č. 6766/7, k.o. Privlaka sa ponuđenom ukupnom cijenom za desetogodišnje razdoblje od 110.000,00 kuna

3. R.O. Nikola Kosanović, Ul. Sabunike I 28, 23233 Privlaka za nekretninu oznake k.č. 6766/11, k.o. Privlaka sa ponuđenom ukupnom cijenom za desetogodišnje razdoblje od 100.000,00 kuna

4. BARUNBAU, obrt za graditeljske usluge, vl. Mladen Barunčić, Čukovice 71, Sukošan, za nekretninu oznake k.č. 6766/6, k.o. Privlaka sa ponuđenom ukupnom cijenom za desetogodišnje razdoblje od 171.000,00 kuna.

II. S odabranim ponuditeljima iz toč. I. ove Odluke zaključiti će se Ugovori o zakupu zemljišta sukladno važećim propisima i uvjetima natječaja te se ovlašćuje načelnik Općine Privlaka na zaključivanje ugovora.

III. Ova odluka stupa na snagu osmi dan od dana objave u Službenom glasniku Zadarske županije.

OPĆINSKO VIJEĆE

PREDSJEDNIK

Nikica Begonja

KLASA: 372-03/21-01/06

URBROJ: 2198-28-01-22-13

Privlaka, 24. siječnja 2022.godine